PATVIRTINTA

Vilkaviškio r. Kybartų „Saulės“ progimnazijos

direktoriaus 2021 m. rugpjūčio 31 d.

įsakymu Nr. ĮV-44

**VILKAVIŠKIO R. KYBARTŲ „SAULĖS“ PROGIMNAZIJOS**

**UGDYMO KARJERAI PROGRAMOS ĮGYVENDINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Progimnazijos (toliau – Progimnazija) Ugdymo karjerai programos įgyvendinimo 2021–2022 mokslo metais tvarkos aprašas (toliau – Aprašas) parengtas vadovaujantis Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

**II SKYRIUS**

**MOKINIŲ UGDYMO KARJERAI DARBO GRUPĖ, JOS FUNKCIJOS IR VEIKLA**

2. Progimnazijos direktoriaus 2018 m. birželio 18 d. įsakymu Nr. ĮV-54 sudaryta progimnazijos Mokinių ugdymo karjerai darbo grupė.

3. Pagrindinės ugdymo karjerai darbo grupės funkcijos:

3.1. teikti karjeros paslaugas (ugdymo karjerai, karjeros informavimo ir profesinio veiklinimo, karjeros konsultavimo) ir priemones (į(si)vertinimo ir darbo paieškos), mokiniams progimnazijoje – konsultuoti mokinius ir jų grupes karjeros klausimais, kartu su karjeros konsultantu įgyvendinti karjeros kursą ar vesti užsiėmimus, organizuoti profesinio veiklinimo renginius ir kitas priemones progimnazijoje, teikti karjeros plėtojimui reikalingą informaciją mokiniams ir pan. Šiai veiklai / funkcijai atlikti skiriama ne mažiau 70 proc. karjeros klausimais darbo laiko;

3.2. koordinuoti karjeros paslaugų sistemos veiklą ir plėtojimą progimnazijoje – sudaryti ir vykdyti metinį karjeros paslaugų teikimo planą, koordinuoti šio plano įgyvendinimą, organizuoti darbus ir procesus su kitais mokytojais ir su karjeros paslaugomis susijusiais specialistais padedant jiems integruoti ugdymą karjerai į jų mokomuosius dalykus ir teikti kitas karjeros paslaugas, organizuoti karjeros paslaugų koordinavimo progimnazijoje darbo grupės veiklą ir pan.;

3.3. koordinuoti ir vykdyti karjeros paslaugų kokybės užtikrinimą ir stebėseną progimnazijoje;

3.4. vykdyti ir kitas su karjeros paslaugomis progimnazijoje susijusias veiklas, jeigu tai reikalinga sklandžiam karjeros paslaugų sistemos funkcionavimui.

4. Mokytojų, klasių auklėtojų karjeros paslaugų srityje ugdymo karjerai funkcijos:

4.1. integruoti ugdymą karjerai į savo mokomuosius dalykus, ugdyti karjeros kompetencijas, susijusias su savo mokomuoju dalyku; ugdyti karjerai svarbias bendrąsias kompetencijas;

4.2. pagal savo veiklos sritį tam tikru mastu prisidėti prie karjeros specialistams numatytų veiklų / funkcijų atlikimo;

4.3. padėti, skirti ypatingą dėmesį mokiniams, kurių pasirengimo lygis priimti karjeros sprendimus ir spręsti karjeros problemas yra žemas.

**UGDYMO KARJERAI PRIEMONIŲ PLANAS**

**2021–2022 MOKSLO METAMS**

5. Tikslas – padėti mokiniams susipažinti su darbo pasauliu, įgyti žinių, gebėjimų ir nuostatų

apie save, mokymosi, saviraiškos, darbo galimybes, išsikelti būsimos profesinės karjeros tikslus, planuoti tolimesnį mokymąsi, studijas ir profesinę veiklą.

6. Priemonės tikslui pasiekti:

|  |  |  |  |  |  |
| --- | --- | --- | --- | --- | --- |
| Veikla | Veiklos turinys | Data | Tikslinė grupė | Atsakingi asmenys | Numatomi rezultatai |
| Ugdymo karjerai plano rengimas. | Ugdymo karjerai darbo grupės susitarimai. | 2021 birželis | Pedagoginiai darbuotojai | Direktoriaus pavaduotojas ugdymui, darbo grupės nariai | Bus aptartas ugdymo karjerai darbo planas, numatomos veiklos. |
| Mokinių ugdymo karjerai darbo grupės narių susirinkimai. | Darbo plano paruošimas mokslo metams. | Kartą per mokslo metus | Darbo grupės nariai | Direktoriaus pavaduotojas ugdymui, darbo grupės nariai | Koreguojamas ir tikslinamas, bei aptariamas darbo planas. |
| Dalykų mokytojų, klasių auklėtojų informavimas dėl ugdymo karjerai veiklos integravimo į dalykų ugdymo turinį, klasių valandėlių temas, neformalųjį švietimą. | Ugdymo karjerai integracija į formalųjį ir neformalųjį ugdymą. Ilgalaikių darbo planų koregavimas. | 2021 rugpjūtis | Klasių vadovai, dalykų mokytojai, neformaliojo švietimo mokytojai | Administracija | Pakoreguoti ilgalaikiai planai. |
| Duomenų banko kaupimas klasėse apie tėvų darbovietes, profesiją, galimybę apsilankyti jų darbovietėse. | Klasių vadovų darbas renkant informaciją apie tėvų darbovietes. | Per mokslo metus | Klasių vadovai, mokiniai | Klasių vadovai | Informacijos apie darbovietes kaupimas, informacijos apie tėvus savanorius, galinčius pristatyti savo specialybes parinkimas. |
| Dalykų mokytojų, klasių auklėtojų ugdymo karjerai veiklų organi-zavimas, koordi-navimas metodinė ir informacinė pagalba | Darbo grupės ugdymo karjerai susirinkimai konsultuojant mokytojus dėl veiklų planavimo. | Per mokslo metus | Pedagoginiai darbuotojai | Direktoriaus pavaduotojas ugdymui, darbo grupės nariai | Darbo planų koregavimas, pasitarimai apie organizuojamus renginius, jų planavimas. |
| Ugdymo karjerai integravimas į dalykų ugdymo turinį 5–8 klasėse. | Ilgalaikių planų koregavimas įtraukiant ugdymą karjerai į atskiras dalyko temas. | 2021 rugpjūtis | Dalykų mokytojai | Administracija ir dalykų mokytojai | Ilgalaikiuose planuose numatomos konkrečios temos ugdymui karjerai. |
| Ugdymo karjerai integravimas į klasių valandėlių temas 1–8 klasėse. | Klasių vadovų darbo planavimas. | 2021 rugpjūtis | Klasių vadovai ir klasių mokiniai | Klasių vadovai, administracija | Paruošti renginiai klasių valandėlių metu. Užpildomas dienynas apie renginius. |
| Socialinių įgūdžių ugdymas, integruojant ugdymo karjerai veiklas mokiniams. | Visuomenei naudingo darbo planavimas mokiniams. | 2021 spalio ir gruodžio mėn. | Klasių vadovai | Socialinė pedagogė, klasių vadovai | Aptariamas ir organizuojamas visuomenei naudingas darbas. |
| 8-ų klasių mokinių profesinių interesų tyrimas | Mokinių apklausos tyrimas. | 2022 vasaris | 8 klasių mokiniai | IT mokytoja, socialinė pedagogė, darbo grupė | Atliktas ir pristatytas 8 klasių mokinių tyrimas. Tyrimas pristatomas mokiniams. |
| Karjeros dienos: Savivaldos diena, skirta Mokytojo dienai; Projektas „Kaziuko mugė“; Projektas „Ekskursijų ir žygių diena“, skirtas karjeros planavimui, vykdomas mokinių tėvų (globėjų) darbovietėse ir kitose ugdymo netradicinėse aplinkose (muziejuose, parkuose, istorinio paveldo objektuose ir kt.). | Tradicinių renginių organizavimas progimnazijoje. | 2021-10-05  2022-03-04  2022-06-20 | Visa mokyklos bendruomenė | Direktoriaus pavaduotojas ugdymui, klasių vadovai, dalykų mokytojai, tėvai, mokiniai | Netradicinio ugdymo dienos, kuriose bus skirtas dėmesys verslumo ugdymui. |
| 1–8 klasių mokinių išvykos į įmones, įstaigas profesijų paži-nimo ir profesinio veiklinimo tikslais. | Edukacinių išvykų vykdymas. | Per mokslo metus | Klasių vadovai, mokiniai, tėvai | Klasių vadovai | Organizuojamos edukacinės išvykos. |
| 5–8 klasių mokinių išvykos į miesto mokymosi įstaigas, PRC susipažinimo tikslais. | Mokinių supažindinimas su kitomis mokymo įstaigomis. | Per mokslo metus | Klasių vadovai, mokiniai, kitų mokymosi įmonių darbuotojai | Klasių vadovai | Organizuojamos edukacinės išvykos. |
| Susitikimai mokykloje su įvairių profesijų atstovais. | Kitų mokymosi įstaigų specialistų kvietimas į progimnaziją. | 2021 lapkritis | Mokyklos bendruomenė, kviestiniai svečiai | Administracija ir klasių vadovai | Vyks susitikimai su įvairių specialybių atstovais. |
| Individualus mokinių konsultavimas ugdymo karjerai klausimais. | Socialinio pedagogo individualus darbas su mokiniais. | Pagal poreikį. | Individualūs mokiniai | Direktoriaus pavaduotojas ugdymui, darbo grupė | Pravedami pokalbiai su individualiais mokiniais. |
| Informacinės, metodinės medžiagos, susijusios su karjeros ugdymu, kaupimas progimnazijos bibliotekoje. | Medžiagos apie įvairias profesijas kaupimas. | Per mokslo metus | Bibliotekos vadovai | Bibliotekininkės | Sukaupiama medžiaga ugdymui karjerai bus prieinama bibliotekoje. |
| Informacinės, metodinės medžiagos, susijusios su karjeros ugdymu, skelbimas ir priežiūra progimnazijos internetinėje svetainėje. | Ugdymo karjerai darbo skelbimas progimnazijos bendruomenei. | Per mokslo metus | Darbo grupė ir IT mokytoja, klasių vadovai | IT mokytoja ir darbo grupė | Veikla viešinama bendruomenei. |
| Mokinių ugdymo karjerai darbo grupės veiklos analizė. | Mokslo metų darbo aptarimas. | 2022 gegužė m. | Darbo grupė, pedagoginiai darbuotojai | Direktoriaus pavaduotojas ugdymui, darbo grupė | Analizuotas vykdytas darbas, daromos išvados ir priimami sprendimai darbui tobulinti, numatomos darbo gairės kitiems mokslo metams. |

\_\_\_\_\_\_\_\_\_\_\_\_\_\_\_\_\_\_\_\_\_